MLDataScientist/Wikipedia-uzbek-2024-05-01 huggingface dataset:
Qozogʻiston — Turkiya munosabatlari

Qozogʻiston — Turkiya munosabatlari — Qozogʻiston va Turkiya oʻrtasidagi ikki tomonlama munosabatlar. Qozogʻiston 1991-yil 16-dekabrda mustaqillik deklaratsiyasini qabul qilgan onda Turkiya birinchi boʻlib Qozogʻistonning mustaqilligini tan oldi. Ikki mamlakat oʻrtasida diplomatik aloqalar 1992-yil 2-martda oʻrnatildi. Ushbu aloqalar xalqaro miqyosda hamda savdo va strategik ishlarda ijobiy rivojlanmoqda. Qozogʻistonning Anqarada elchixonasi va Istanbulda bosh konsulligi mavjud. Olmaotada Turkiyaning elchixonasi va Nur-Sultonda bosh konsulligi bor.

Tarix

Ikki millat oʻrtasidagi munosabatlar chuqur ildizlarga ega, chunki birinchi marta rasmiy diplomatik aloqalarni 1713-yilda Qozoq xonligi va Usmonlilar imperiyasi oʻrtasida boshlangan. Ammo keyingi asrlarda ruslarning bosqini ortidan aloqalar uzulgan. 1991-yil mart oyida Qozogʻistonning oʻsha davrdagi Qozogʻiston Sovet Sotsialistik Respublikasi Prezidenti Nursulton Nazarboyevning taklifiga binoan Turkiya Prezidenti Turgut Özalning rasmiy tashrifi amalga oshirildi. Ushbu tashrif Qozogʻistonga xorijiy davlat rahbarining ilk tashrifi edi. Ushbu tashrif davomida Turkiya va Qozogʻiston siyosiy, savdo-iqtisodiy, ilmiy-texnik, ekologik, madaniy, ijtimoiy, aloqa va boshqa sohalarda hamkorlik toʻgʻrisida bitim imzoladilar.

Iqtisodiy munosabatlar 
Qozogʻistonga kirib keladigan 50 milyard dollarlik investitsiyaning 2 milyardi Turkiya tomonidan amalga oshiriladi. Turkiya Qozogʻiston umumiy savdo hajmining 1,2 foizini tashkil etadi va Qozogʻistonning qurilish va toʻqimachilik sanoatida faol ishtirok etadi. 2005-yilda mamlakatlar oʻrtasidagi tovar ayirboshlash hajmi 556,8 million AQSh dollarini tashkil etdi va 2004-yildagi 500 million dollardan 13,8 foizga oʻsdi va 2006-yilda bir milliard AQSh dollarigacha boʻlgan savdo aylanmasi hajmiga koʻtarilishi rejalangan edi. Turkiya Qozogʻistonning energetika va telekommunikatsiya sohalariga sarmoyalarni kengaytirishga kuch sarflamoqda. Qozogʻiston qurilish ishlariga turkiyalik ishchilarni yollash uchun kvotalarni oshirdi. Qozogʻiston Turkiya bilan birgalikda Qora dengizda neftni qayta ishlash zavodi qurishni rejalamoqda.

Diplomatika

Qozogʻiston
Anqara (Elchixona)
Istanbul (Bosh konsullik) 
Antalya (Konsullik) 
Turkiya
Nur-Sulton (Elchixona)
Almati (Bosh konsullik) 
Aqtau (Bosh konsullik)

Manbalar 

Qozogʻistonning ikki tomonlama aloqalari
Turkiyaning ikki tomonlama aloqalari
Abduqahhor Toʻxtayev

Abduqahhor Hasanovich Toʻxtayev (1956-yil, Toshkent, Oʻzbekiston SSR, SSSR) — oʻzbek davlat arbobi, Oʻzbekiston Bosh vaziri oʻrinbosari, Qurilish vaziri, Jizzax, Toshkent shaharlarida va Shayxontohur, Olmazor tumanlarida hokim lavozimlarida ishlagan. 2019-yildan Shayxontohur tumani hokimi.

Biografiya 
 1956-yilda Toshkentda tavallud topgan.
 1978-yilda Toshkent davlat texnika universitetini pedagog-muhandis, quruvchi-tashkilotchi mutaxassisligi boʻyicha tamomlagan.
 1978-1996 — Toshkent shahri qurilish boshqarmalarida turli lavozimlarda ishlagan.
 1996-1999 — Shayxontohur tumani hokimi.
 1999-2005 — Toshkent shahri hokimi oʻrinbosari.
 2005-2011 — Toshkent shahri hokimi.
 2011-2013 — nafaqada.
 2013-2016 — „OʻZLITINEFTGAZ“ AJ raisi oʻrinbosari.
 2016-2017 — Jizzax shahar hokimi.
 2017-2018 — Olmazor tumani hokimi.
 2018-2019 — Qurilish vaziri.
 2019-yil 11-maydan — Toshkent shahri Shayxontohur tumani hokimi.

Mukofotlar 
2007-yil avgustda ISESCOning Taʼlim, fan va madaniyat boʻyicha medali bilan taqdirlandi.

Manbalar 

1956-yilda tugʻilganlar
Toshkentda tugʻilganlar
Oʻzbekiston vazirlari
Toshkent shahar hokimlari
Toshkent tumani hokimlari
Toshkent davlat texnika universiteti bitiruvchilari
Oʻzbekiston Bosh vazirining oʻrinbosarlari
Shavkat Abdurazzoqov

Shavkatjon Shokirjonovich Abdurazzoqov (1976-yil, Namangan, Oʻzbekiston SSR, — oʻzbek davlat arbobi. 2015—2017-yillarda Namangan tumani hokimi, 2017-yil iyulidan Namangan shahar hokimi boʻlgan. 2020-yil 5-martdan 25-sentyabrgacha Ekologiya va atrof-muhitni muhofaza qilish davlat qoʻmitasini boshqargan. 2020-yil 25-dekabrdan Namangan viloyat hokimi vazifasini bajaruvchi etib tasdiqlandi. 2021-yil 19-fevraldan Namangan viloyat hokimi etib tayinlandi.

Biografiya 
Shavkat Abdurazzoqov 1976-yilda Namanganda tugʻilgan. 1998-yilda Namangan muhandislik-qurilish institutini, 2006-yilda esa Davlat va jamiyat qurilishi akademiyasini tamomlagan.

2015-yildan 2017-yilgacha Namangan tumani hokimi, 2017-yil iyuldan esa Namangan shahar hokimi va Vazirlar Mahkamasining qishloq va suv xoʻjaligi, qishloq xoʻjaligi mahsulotlarini qayta ishlash va isteʼmol tovarlari boʻyicha axborot-tahlil boʻlimi boshligʻi boʻlib ishlagan.

2020-yil mart oyida Ekologiya va atrof-muhitni muhofaza qilish davlat qoʻmitasini boshqargan.

2020-yil 25-sentabrdan Namangan viloyati hokimi vazifasini bajaruvchi etib tasdiqlandi. Hokimlikka tayinlangach, sobiq hokim Xayrullo Bozorov tomonidan boshlangan „Namangan city“ qurilish loyihasini bekor qildi

Internetdagi mashhurlik 
Shavkat Abdurazzoqov OAVga bergan intervyularidagi fikrlari tufayli jamoatchilik nazariga tushib turadi. Jumladan, 2021-yil aprel oyida „Internetdagi negativ fikrlar bekorchilikdan kelib chiqishi“ni aytgan boʻlsa, hokimliklarning avtomashinalar xarid qilishi haqidagi tanqidlarga mashinalar chetdan keladigan mehmonlar uchun kerakligini aytib, tanqidlarga javob bergan edi. Shuningdek, Sh. Abdurazzoqov 2021-iyul oyida ijtimoiy tarmoqlarni bir oyga yopib, hammani kitob oʻqitish kerakligi haqidagi fikri tufayli ham ijtimoiy tarmoq foydalanuvchilari nazariga tushgan edi.

Manbalar 

Oʻzbekiston viloyatlari hokimlari
Namangan muhandislik-qurilish instituti bitiruvchilari
Namangan viloyati hokimlari
Xayrullo Bozorov

Xayrullo Hayitbaevich Bozorov (1976-yilda tugʻilgan, Chortoq tumani, Namangan viloyati, Oʻzbekiston SSR, SSSR) — oʻzbek iqtisodchisi va davlat arbobi, 2015-yildan 2020-yilgacha Namangan viloyati hokimi. 2020-yil 25-sentyabrdan boshlab Fargʻona viloyati hokimi. II, III, IV chaqiriq Oʻzbekiston Respublikasi Oliy Majlisi Senatining aʼzosi. O’zLiDeP a’zosi.

Biografiya 
Xayrullo Bozorov 1976-yil 16-yanvarda Namangan viloyati Chortoq tumanida tugʻilgan.

Ta'lim 
Xayrullo Bozorov boshlang'ich ta'limni Namangan viloyati Chortoq tumanidagi 9-umumta'lim maktabida olgan. 1997-yilda Namangan sanoat-texnologıya institutini (hozirgi Namangan muhandislik-qurilish instituti) iqtisodchi-menejer mutaxassisligi boʻyicha tamomlagan.

Mehnat faoliyati 
1995-2005-yillarda Namangan shahar davlat soliq inspektsiyasida bosh inspektor, boʻlimi boshligʻi, inspektsiya boshligʻi boʻlgan. 2005-2007-yillarda Namangan viloyati hokimligining Axborot-tahlil guruhi bosh mutaxassisi, guruh rahbari vazlfalarida ishlagan. 2007-2008-yillarda Namangan viloyati hokimining iqtisodiyot va ijtimoiy rivojlantirish masalalari bo’yicha o’rinbosari lavozimida faoliyat olib borgan. 2008-yildan 2009-yilgacha Namangan viloyati Uchqoʻrgʻon tumani hokimi boʻlgan. 2009-yildan 2014-yilgacha Namangan viloyati Chust tumani hokimi boʻlgan. 2014-2015 yillarda Namangan viloyati Mingbuloq tumani hokimi lavozimini egallagan.

2015-yilda Namangan viloyati hokimi etib tayinlandi. 2020-yil 25-sentyabrdan Fargʻona viloyati hokimi.

2010-yilda Oʻzbekiston Respublikasi Oliy Majlisi Senatiga, 2015-yilda esa yana Oʻzbekiston Respublikasi Oliy Majlisi Senatiga saylangan. 2020-yilda yana Oʻzbekiston Respublikasi Oliy Majlisi Senatiga saylandi. Senatning Axborot siyosati va davlat organlarida ochiqlikni ta’minlash masalalari qo‘mitasi a'zosi.

Mukofotlar 
2010-yil 25-avgustda Oʻzbekiston Prezidentining Farmoni bilan  "Doʻstlik" ordeni bilan mukofotlangan.

2020-yil 28- avgustda Oʻzbekiston Prezidentining Farmoni bilan “O‘zbekiston Respublikasida xizmat ko‘rsatgan iqtisodchi” faxriy unvoni bilan taqdirlangan.

2020-yil dekabrda O‘zbekiston Respublikasi Madaniyat vazirligi tomonidan madaniyat va san’at sohasini rivojlantirishga qo‘shgan hissasi uchun «Madaniyat va san’at fidokori» ko‘krak nishoni topshirilgan.

Mamlakatimizda futbolni rivojlantirish va uni ommaviyligini oshirish yo‘lidagi xizmatlari uchun 2021-yilda O‘zbekiston futbol assotsiatsiyasining yil laureatlarini taqdirlashga qaratilgan «UZ Football Awards» marosimida “Futbol rivoji uchun” sovrini bilan taqdirlangan.

Manbalar 

Oʻzbekiston senatorlari
Namangan viloyati hokimlari
Namangan muhandislik-qurilish instituti bitiruvchilari
Human Rights Watch

Human Rights Watch (; HRW) — inson huquqlariga doir tadqiqot va targʻibot ishlarini olib boradigan xalqaro nodavlat tashkilot boʻlib, bosh offisi New York shahrida joylashgan. Guruh hukumatlar, siyosatchilar, kompaniyalar va ayrim inson huquqlari buzuvchilariga inson huquqlari buzilishini qoralaydi hamda bu huquqlarni hurmat qilishni talab qiladi. Guruh koʻpincha qochqinlar, bolalar, muhojirlar va siyosiy mahbuslar nomidan faoliyat yuritadi.

Human Rights Watch 1997-yilda Piyodalarga qarshi minani taqiqlash bo'yicha xalqaro harakatning taʼsischisi oʻlaroq Tinchlik boʻyicha Nobel mukofotiga loyiq topildi hamda 2008-yilgi kasseta oʻq-dorilarni taqiqlash toʻgʻrisidagi konvensiyada yetakchi rol oʻynadi.

Tashkilotning yillik xarajatlari 2011-yilda $50.6 millionni, 2014-yilda $69.2 millionni va 2017-yilda $75.5 millionni tashkil etdi.

Manbalar

Havolalar
Shuhratbek Abdurahmonov

Shuhratbek Qoʻshoqboyevich Abdurahmonov (1969-yil, Izboskan tumani, Andijon viloyati, Oʻzbekiston SSR, SSSR) — Oʻzbekiston Respublikasi davlat arbobi, 2013-yil 26-apreldan Andijon viloyati hokimi.

Biografiya

Taʼlim 
1992-yilda Andijon paxtachilik institutini (hozirgi Andijon qishloq xo‘jaligi va agrotexnologiyalar instituti) agronom mutaxassisligi boʻyicha tugatgan.

Mehnat faoliyati 
1992-yilda „Madaniyat“ agrofirmasi 5-boʻlimi agronom-entomologi boshligʻi. „Navbahor“ kompaniyasining paxtachilik brigadasi boshligʻi boʻlib ishlagan. 1994-yilda „Madaniyat“ agrofirmasining bosh agronomi, 1999-yilda qishloq va suv xoʻjaligi boshqarmasi boshligʻining oʻrinbosari boʻldi.
2000-yilda — „Navbahor“ jamiyatining raisi, 2001-yilda Andijon viloyati Paxtaobod tumani hokimining birinchi oʻrinbosari, qishloq va suv xoʻjaligi boʻlimi boshligʻi, 2004-yilda Andijon viloyati Paxtaobod tumani hokimi, 2011-yildan Andijon viloyati hokimining oʻrinbosari, viloyat qishloq va suv xoʻjaligi boshqarmasi boshligʻi, 2013-yil 26-apreldan — hozirgi vaqtga qadar Andijon viloyati hokimi. Ayni paytda Oʻzbekiston Respublikasi Oliy Majlisi Senati aʼzosi va Andijon viloyat Kengashi deputati.

Mukofotlari 
Shuhrat Abdurahmonov 2010-yilda „Shuhrat" medali bilan taqdirlangan

2020-yilda “Uy-joy kommunal xizmat ko‘rsatish a’lochisi” ko‘krak nishoni bilan taqdirlangan  

2019-yilda “Mehnat shuhrati” ordeni bilan taqdirlangan

Oilasi 
Oilali. 3 nafar farzandi bor

Manbalar 

Oʻzbekiston senatorlari
Oʻktam Barnoyev

Oʻktam Isayevich Barnoyev (1964-yil, Romitan tumani, Buxoro viloyati, Oʻzbekiston SSR, SSSR — 2020-yil 20-sentyabr, Germaniya) — oʻzbek davlat arbobi. Samarqand, Buxoro viloyatlari hokimi va Oʻzbekiston Bosh vazirining oʻrinbosari lavozimlarida ishlagan.

Biografiya 
Oʻ. I. Barnoyev 1964-yilda Buxoro viloyatining Romitan tumanida tugʻilgan. 1981—1986-yillarda Toshkent irrigatsiya va melioratsiya institutida oʻqigan.

1986-yil Buxoro viloyat birlashgan korxonalar maʼmuriyatining texnik direktsiyasining muhandisi.

1997—2000-yillar — Buxoro viloyati qishloq va suv xoʻjaligi boshqarmasi boshligʻining iqtisodiyot va islohotlar masalalari boʻyicha oʻrinbosari.

2000—2002-yillar — Qishloq va suv xoʻjaligi vazirligi tizimida rahbar.

2002—2004-yillar — Oʻzbekiston Respublikasi Vazirlar mahkamasi agrosanoat kompleksining yetakchi mutaxassisi, 

2004—2005-yillarda Vazirlar Mahkamasining Qishloq va suv xoʻjaligi masalalari boʻyicha axborot-tahlil boʻlimi boshligʻi.

2005—2007-yillar — Vazirlar Mahkamasining Qishloq va suv xoʻjaligi, qishloq xoʻjaligi mahsulotlari va isteʼmol tovarlarini qayta ishlash boʻyicha Axborot-tahlil boʻlimi boshligʻi.

2007-yil — 2008-yil 15 aprel — Qishloq va suv xoʻjaligi vazirining birinchi oʻrinbosari.

2008-yil 15-aprel — 2010-yil 17-dekabr — Samarqand viloyati hokimi.

2011—2016-yilar — Qishloq va suv xoʻjaligi vazirligi „Oʻzsuvnazorat“ suv inspektsiyasi boshligʻi,

2016-yildan „Oʻzagroximiya“ AJ inspektsiyasi rahbari va boshqaruv raisi.

2016-yil 16-dekabr — 2020-yil fevral — Buxoro viloyati hokimi. 2020-yil 27-fevralda Oʻ. I. Barnoevning nomzodi Oʻzbekiston Respublikasi Oliy Majlisi Qonunchilik palatasi deputatlari tomonidan Oʻzbekiston bosh vazirining agrar va oziq-ovqat sohalarini rivojlantirish boʻyicha oʻrinbosari lavozimiga koʻrib chiqildi va ma'qullandi. 2020-yil 28-fevralda Oʻzbekiston Prezidenti Bosh vazirning yangi oʻrinbosarini tasdiqladi. 2020-yil 6-iyuldan boshlab shuningdek, Oʻzbekistonning otchilik va ot sporti federatsiyasining raisi lavozimini egallaydi.

2020-yil 30-iyunda Oʻktam Barnoyevning COVID-19ga challingani maʼlum boʻldi.

2020-yil 20-sentyabrda nemis klinikasida vafot etdi.

Manbalar 

Oʻzbekiston viloyatlari hokimlari
2020-yilda vafot etganlar
Toshkent irrigatsiya va qishloq xoʻjaligini mexanizatsiyalash muxandislari instituti bitiruvchilari
Oʻzbekiston Oliy Majlisi Qonunchilik palatasi deputatlari roʻyxati (2020-2025)

Oʻzbekiston Oliy Majlisi Qonunchilik palatasi deputatlari roʻyxati (2020-2025)

Ushbu sahifa maʼlumot roʻyxati. Shuningdek, asosiy maqolaga qarang: Oʻzbekiston Respublikasi Oliy Majlisining Qonunchilik palatasi 2019-2020 yillarda boʻlib oʻtgan parlament saylovlarida saylangan IV chaqiriq Oʻzbekiston Respublikasi Oliy Majlisi Qonunchilik palatasi deputatlarining roʻyxati.

Oʻzbekiston Liberal demokratik partiyasi

Oʻzbekiston „Milliy tiklanish“ demokratik partiyasi

Oʻzbekiston „Adolat“ sotsial-demokratik partiyasi

Oʻzbekiston Xalq demokratik partiyasi

Oʻzbekiston Ekologik partiyasi

Yana qarang
Oʻzbekiston Respublikasi Oliy Majlisi Senati
Oʻzbekiston Respublikasi Oliy Majlisi senatorlari roʻyxati (2020-2025)
Oʻzbekiston Respublikasi Oliy Majlisi Qonunchilik palatasi
Oʻzbekiston Oliy Majlisi Qonunchilik palatasining IV chaqirigʻi
Olga Litvinova

Olga Ivanovna Litvinova (1967-yil 2-aprel, Toshkent, Oʻzbekiston SSR, SSSR) — oʻzbekistonlik oʻqituvchi va davlat arbobi. Oʻzbekiston Respublikasi Oliy Majlisi Qonunchilik palatasi deputati. Fan, taʼlim, madaniyat va sport masalalari qoʻmitasining aʼzosi. Oʻzbekiston Ekologik partiyasining aʼzosi.

Hayoti 
Olga Litvinova 1967-yil 2-aprel Toshkent shahrida tugʻilgan. Millati — rus.

1989-yilda Toshkent pedagogika universitetini tugallagan. 1989-yilda 166-maktabda oʻqituvchi boʻlib ishlay boshlagan.

2003—2004-yillarda 166-sonli oʻrta maktabning direktor oʻrinbosari sifatida ish olib borgan. 2004-yilda ushbu maktab direktori etib tayinlandi.

Mukofotlar 
2004-yilda Olga Litvinova „Oʻzbekiston Respublikasi xalq taʼlimi aʼlochisi“ unvoniga sazovor boʻlgan.

2011-yilda u „Doʻstlik“ ordeni bilan taqdirlangan.

2018-yilda Olga Ivanovna navbatdagi „Oʻzbekistonda xizmat koʻrsatgan yosh ustoz“ faxriy unvoniga sazovor boʻlgan.

Manbalar 

Oʻzbekiston Respublikasi Oliy Majlisining deputatlari
Toshkent davlat pedagogika universiteti bitiruvchilari
Oʻzbekiston Ekologik partiyasi a’zolari
Behzod Musayev

Behzod Anvarovich Musayev (1973-yil, Toshkent, Oʻzbekiston SSR, SSSR) — Oʻzbekiston Respublikasi sogʻliqni saqlash vaziri
(2021—2022), Oʻzbekiston Respublikasi Bosh vazirining ijtimoiy rivojlanish boʻyicha oʻrinbosari (2020-2021), Oʻzbekiston davlat soliq qoʻmitasi raisi (2018-2020). 2022-yil 30-dekabrdan O‘zbekiston Respublikasi kambagallikniqisqartirish va bandlik vaziri lavozimiga tayinlangan.

Biografiya 
1973-yil Toshkent shahrida tugʻilgan.

Taʼlim 
1995-yilda Toshkent davlat iqtisodiyot universitetini iqtisodchi mutaxassisligi boʻyicha tamomlagan.
2004-yilda Oʻzbekiston Respublikasi Prezidenti huzuridagi Davlat va jamiyat qurilishi akademiyasining Oliy biznes maktabini biznes menejmenti mutaxassisligi boʻyicha tamomlagan. Iqtisod fanlari nomzodi.

Mehnat faoliyati 
1995—1998 — Oʻzbekiston Milliy banki xodimi, 1998—2006 — Moliya vazirligida ish olib borgan va boʻlim boshligʻigacha koʻtarilgan. Moliya vazirligida Behzod Musayev davlatning qimmatli qogʻozlar bozorini, soʻngra ilmiy va ijtimoiy muassasalarni moliyalashtirish ustidan nazoratni amalga oshirdi.
2006-yildan 2010-yilgacha Hisob palatasining raisi sifatida faoliyat olib borgan, 2010-yildan 2011-yilgacha davlat soliq qoʻmitasi raisining birinchi oʻrinbosari boʻlib ishlagan, 2018-yil mart oyida esa ushbu lavozimga qayta tayinlangan. 2018-yilning may oyidan boshlab davlat soliq qoʻmitasi rahbari lavozimini egallagan. 2020-yil 14-mayda Oʻzbekiston Respublikasi Prezidenti Shavkat Mirziyoyev farmoni bilan Bosh vazirning ijtimoiy rivojlanish boʻyicha oʻrinbosari etib tayinlandi. 2021-yil 11-noyabrdan Oʻzbekiston Respublikasi sogʻliqni saqlash vaziri.

Mukofotlari 
 Mehnat shuhrati ordeni bilan taqdirlangan.

Manbalar 

Oʻzbekistonlik iqtisodchilar
Bidon (kitob)

«Bidon» — arab tilini oʻrgatuvchi fors-tojik tilida yozilgan kitob boʻlib, muallifi va yozilgan vaqti nomaʼlum.

Abdurrahmon Jomiyning «Sharhi mullo» asaridagi maʼlumotga koʻra, «Bidon» uning davridan oldin ham mavjud boʻlgan. «Bidon»da arab tilining gap boʻlaklari hamda grammatikasi sodda va ixcham tarzda tushuntirilgan. Madrasalarda arab tili darslari paytida «Bidon» grammatika va «kofiya»ni oʻrganishda asosiy dasturulamal hisoblangan.

«Bidon» 2012-yilda Toshkentda oʻzbek tiliga tarjima qilindi.

Manba 
Бидон // Асос — Боз. — Душанбе: СИЭМТ, 2013. — ISBN 978-99947-33-52-4.
Karim Kamolov

Karim Jamalovich Kamolov (1954-yil, Buxoro, Buxoro viloyati, Oʻzbekiston SSR, SSSR — 2020-yil 22-avgust, Toshkent, Oʻzbekiston) — oʻzbek davlat arbobi, 2-chaqiriq Oʻzbekiston Respublikasi Oliy Majlisi deputati (1999—2004), Buxoro shahar hokimi (1994—2007, 2017—2020) va Buxoro viloyati hokimi vazifasini bajaruvchisi lavozimlarida ishlagan.

Biografiya 
Karim Kamolov 1954-yilda Buxoroda tugʻilgan. Buxoro oziq-ovqat va yengil sanoat texnologiya institutini tamomlagan.

Buxoroning 49-okrugidan 2-chaqiriq Oliy Majlis deputati (1999—2004). 1994—2007-yillarda Buxoro hokimi. 2007—2017-yillarda — MChJ 20-trest bosh direktori. 2017-yilda yana Buxoro hokimi boʻldi, ushbu lavozimda 2020-yil 29-fevralgacha faoliyat yuritdi. 2020-yil 29-martdan 22-avgustgacha Buxoro viloyati hokimi vazifasini bajaruvchisi lavozimida ishladi.

2020-yil 22-avgustda Toshkentda COVID-19ga chalinganligi sababdan vafot etdi, 30-iyundan boshlab koronavirusni davolashda edi. Buxorodagi Xazrati Imom qabristoniga dafn etilgan.

Mukofotlar 
„Doʻstlik“ va „Mehnat Shuxrati“ ordenlari bilan taqdirlangan (29.08.2019).

Manbalar 

Oʻzbekiston viloyatlari hokimlari
2020-yilda vafot etganlar
Buxoro hokimlari
Eurovision qoʻshiq tanlovi 1956

Eurovision qoʻshiq tanlovi 1956 (, ) — 1956-yilda oʻtkazilgan ilk Eurovision qoʻshiq tanlovidir.

Final

Manbalar

Havolalar 

  
 
 YouTubedagi rasmiy kanali

1956
Qayum Xolmirzayev

Qayum Xolmirzaevich Xolmirzaev (Oʻzbekiston SSR, SSSR) — oʻzbek davlat arbobi, Andijon viloyati hokimi (1991—1993).

Biografiyasi 
Oʻzbekiston Respublikasi Prezidenti Islom Karimovning qarori bilan Qayum Xolmirzaevich 1991—1993-yillarda Andijon viloyati hokimi lavozimida ishlagan.

Mukofotlari 
1992-yil 30-dekabrda Oʻzbekiston Respublikasining Faxriy yorligʻi bilan taqdirlandi.

Manbalar 

Oʻzbekiston viloyatlari hokimlari
Andijon viloyatining hokimlari
Farhod Zayniyev

Farhod Nuritdinovich Zayniyev(1981-yil 30-iyun, Qarshi, Qashqadaryo viloyati, Oʻzbekiston SSR, SSSR) — oʻzbekistonlik moliyachi va huquqshunos, 2020-yildan boshlab Oʻzbekiston Respublikasi Oliy Majlisi Qonunchilik palatasi deputati. Oʻzbekiston Milliy tiklanish demokratik partiyasi aʼzosi.

Biografiya 
Farhod Zayniyev 1981-yil 30-iyunda Qashqadaryo viloyatida tugʻilgan. 2002-yilda Toshkent davlat texnika universitetini, 2004-yilda Toshkent moliya institutini tamomlagan. 2008-yilda Toshkent davlat yuridik universitetining yuridik fakultetini tamomlagan. Millati oʻzbek.

2001—2002-yillarda Oʻzsanoatqurilishbank tezkor boshqaruv boʻlimining mutaxassisi lavozimida faoliyat yuritgan.

2005—2006-yillarda Oʻzbekiston milliy bankida Bank boʻlimlarini boshqarish markazi Agrosanoat kompleksida ishlarni muvofiqlashtirish va maqsadli mablagʻlar monitoringi booʻimi 1-toifali mutaxassisi.

2009—2016-yillarda Naqd pul muomalasi va kassa operatsiyalari boʻlimining boshqaruvchisi boʻlgan.

2016-yilda Oʻzbekiston Respublikasi Milliy bankining Qashqadaryo viloyati filiali boshqaruvchisi lavozimini egallagan.

2020-yilda Oʻzbekiston Respublikasi Oliy Majlisi Qonunchilik palatasi deputati etib saylandi. Oʻzbekiston Milliy tiklanish demokratik partiyasining aʼzosi boʻldi. Sanoat, qurilish va savdo boʻyicha komissiya aʼzosi.

Manbalar 

Oʻzbekiston Respublikasi Oliy Majlisining deputatlari
Toshkent davlat texnika universiteti bitiruvchilari
Botir Zaripov

Botir Komilovich Zaripov (1969-yil 20-noyabr, Gʻijduvon tumani, Buxoro viloyati, Oʻzbekiston SSR, SSSR) — oʻzbekistonlik moliyachi va davlat arbobi. 2020-yil 7-noyabrdan Buxoro viloyati hokimi.

Biografiya 
Botir Zaripov 1969-yil 20-noyabrda Buxoro viloyatining Gʻijduvon tumanida tugʻilgan. Millati oʻzbek.

1997-yilda Toshkent moliya institutini moliya va kredit mutaxassisligi boʻyicha tamomlagan. 1990—2008-yillarda respublikaning davlat va tijorat banklarida ishlagan. 2005-yilda Botir Zaripov Buxoro viloyati Markaziy banki boshqaruvchisining inkassa ishlari boʻyicha birinchi oʻrinbosari boʻlgan. Keyinchalik, 2012-yilgacha Oʻzbekiston Markaziy banki raisining oʻrinbosari boʻlib ishlagan. 2012-yilda Markaziy bankning nazorat va tartibga solish departamenti direktori sifatida faoliyat yuritgan.

2013—2015-yillarda Markaziy bank kredit tashkilotlari faoliyatini litsenziyalash va tartibga solish departamenti direktori boʻlgan. Keyingi ikki yil davomida „Agrobank“ ATB boshqaruvi raisining birinchi oʻrinbosari boʻlgan. 2016—2019-yillarda „Oʻzsanoatqurilishmateriallari“ kompaniyasi boshqaruv raisi boʻlgan. 2020-yil 7-noyabrdan buyon Buxoro viloyati hokimi lavozimida ishlab kelmoqda.

Xastalik 
2021-yil 3-iyul kuni Botir Zaripov koronavirusga chalingani haqida xabarlar tarqaldi.

Mukofotlari
Botir Zaripov Oʻzbekiston Respublikasi mustaqilligining 29 yilligi munosabati bilan „Sodiq xizmatlari uchun medali“ bilan taqdirlangan.

Manbalar 

Oʻzbekiston viloyatlari hokimlari
Nosirjon Aminov

Nosirjon Aminov (1976-yil 6-mart, Angren, Oʻzbekiston SSR, SSSR) — Oʻzbek siyosatchisi, qurilish muhandisi. 2020-yilda u IV chaqiriq Oʻzbekiston Respublikasi Oliy Majlisi Qonunchilik palatasigs saylangan. Oʻzbekiston Ekologik partiyasining aʼzosi. Agrar va suv xoʻjaligi masalalari qoʻmitasi aʼzosi.

Hayoti 
Nosirjon Aminov 1976-yil 6-martda Toshkent viloyati Angren shahrida tugʻilgan. 1997-yilda Toshkent arxitektura-qurilish institutini tamomlagan, oliy maʼlumotli qurilish muhandisi.1997-yilda „Angren Uy-joy qurilish“ aksiyadorlik jamiyatida montajchi sifatida ish boshladi. Birozdan soʻng, oʻsha yili u „Oʻzbekenergoremont“ ishlab chiqarish birlashmasida mexanik boʻlib ish boshladi. 1998—2001-yillarda Angren elektr stantsiyasining issiqlik taʼminoti sexi va yer osti inshootlari sexida chilangar boʻlib ishlagan. Keyinchalik, 2001—2003-yillarda u „Angrenskaya Teplostantsiya“ shoʻba korxonasining metall laboratoriyasida NDT inspektori boʻlgan. 2003-yilda u „Oʻzbekenergo“ davlat aksiyadorlik kompaniyasi „Angrenskaya teplostantsiya“ ochiq aksiyadorlik jamiyatining metall laboratoriyasining boshligʻi, soʻngra katta mexanik ustasi etib tayinlandi. 2011-yildan 2016-yilgacha „Angren issiqlik elektr stansiyasi“ aksiyadorlik jamiyatida sex rahbari boʻlib ishlagan. 2016-yildan hozirgi kungacha „Angren issiqlik elektr stansiyasi“ aksiyadorlik jamiyatining direktori lavozimida ishlab kelmoqda.

2020-yilda u Oʻzbekiston Respublikasi Oliy Majlisi Qonunchilik palatasi deputati, shuningdek Sanoat, qurilish va savdo qoʻmitasi aʼzosi va „Oʻzbekiston Ekologik partiyasi“ fraktsiyasi aʼzosi etib saylangan.

Manbalar 

Oʻzbekiston Respublikasi Oliy Majlisining deputatlari
Oʻzbekiston Ekologik partiyasi a’zolari